Mourinho volt a gond Manchesterben
Nem lehet nem észrevenni a Manchester United és Paul Pogba átváltozását. José Mourinho távozása és Ole Gunnar Solskjaer érkezése óta a csapat megállíthatatlan, Paul Pogba pedig kivirágzott. A francia világbajnok testvére, Mathias szerint Mourinho miatt nem teljesített jól Paul.
Solskjaer irányítása alatt, elsõ három meccsén négy gólt szerzett Pogba, és volt három gólpassza is. Korábban 14 meccsen lõtt három gólt Mourinho vezetése alatt.

Mathias jelenleg a francia harmadosztályban szereplõ Tours játékosa, szerinte Mourinho fogta vissza a világbajnok játékost.

"Mourinhóval volt a gond. Amit láttunk belõle, abból is kiderült, mindig õ akart lenni a középpontban. Paul próbált nem foglalkozni ezzel, ha õt tisztelik, akkor õ is tiszteli a menedzsert, és képes eldönteni fontos meccseket" - idézte az RMC Mathiast.

A 25 éves Pogba 2016-ban Mourinho érkezése után tért vissza Manchesterbe 89 millió fontért, de az idõ elõrehaladtával a páros viszonya egyre rosszabb lett.

Szeptemberben Mourinho megfosztotta Pogbát a helyettes kapitányi tisztségétõl, miután a Wolves elleni meccs után kritizálta a csapat védekezõ taktikáját. A Liverpool ellen, Mourinho utolsó meccsén végig a kispadon ült Pogba.

Solskjaer óta a United öt gyõzelmen van túl, vasárnap a Tottenham ellen játszanak idegenben.